[{"text_idx": "#000001", "text": "Ukrainio memorfestas la 90an datrevenon de la Holodomoro"}, {"text_idx": "#000002", "text": "La 26an de novembro, Ukrainio pretig\u0302as memorfesti la Holodomoron, \u00ab ekstermon per malsato \u00bb."}, {"text_idx": "#000003", "text": "Tiu ukrainia genocido okazigis la morton de milionoj da personoj en la jaroj 1932 kaj 1933, kaj estas unu el la plej teruraj epizodoj el g\u0302ia historio."}, {"text_idx": "#000004", "text": "Ukrainio kaj c\u0302irkau\u0306 du dek aliaj landoj, kiuj ankau\u0306 suferis tiujn subpremojn, kiel Kazah\u0302io kaj Kau\u0306kazio, konsideras tiun katastrofon kiel intencan agon de la soveta reg\u0302imo, kiam Stalino trudis la kamparanojn forlasi siajn terojn por kunig\u0302i kun la kolh\u0302ozoj, kolektivaj agrikulturaj ekspluatejoj."}, {"text_idx": "#000005", "text": "Lau\u0306 la nunaj taksadoj, inter 4 kaj 10 milionoj da personoj malsatmortis dum tiuj du jaroj, kio reprezentas trionon el la ukrainia log\u0302antaro."}, {"text_idx": "#000006", "text": "Por trudi la kolektivigon, Moskvo deportis la rezistantojn, poste decidis en 1932 konfiski rikoltojn kaj semojn, por finfine akapari brutaron kaj devige amasigi la log\u0302antaron sur teroj senigitaj je c\u0302io."}, {"text_idx": "#000007", "text": "Hodiau\u0306, multaj personoj en Ukrainio mencias similecon inter tiuj eventoj kaj la invado fare de Rusio."}, {"text_idx": "#000008", "text": "Lau\u0306 ili, la celo plu restas la sama: detrui la ukrainan nacion, kaj instigi ties log\u0302antojn vivi sub la jugo de Moskvo."}, {"text_idx": "#000009", "text": "La vintro minacas la vivon de milionoj da personoj en Ukrainio, alarmas la Monda Organizaj\u0302o pri Sano"}, {"text_idx": "#000010", "text": "Ukrainio : la restaj\u0302oj de miloj da viktimoj de la stalinaj purigoj estis malkovritaj apud Odeso"}]